Saupstad på Vestvågøy

Saupstad er ei bygd i Vestvågøy kommune i Nordland. Ho ligg på Vestvågøya mellom fjellet Skrådalstinden og Mærvollspollen.

Bygda er ei jordbruksbygd der geit og sau er dei viktigaste husdyra, og der er eit gardsysteri med utsal av økologiske varer.

Det fyrste vasskraftverket på Vestvågøya vart bygt her, i Saupstadfossen ved Skrådalsvatnet. Saupstadsfossen Elektrisitetsverk AS vart skipa i 1935, og Lofotkraft overtok konsesjonen 4. februar 1968. Den fyrste demninga vart bygd i torv og stod i vel eitt år før ho brast. Eit bustadhus og eit fjøs med dyr vart tekne og skylde ut i fjorden. Dyr omkom, men ingen folk vart skadde. Ei ny demning vart bygd i betong, og i dag er der eit lite kraftverk i drift.

 Kjelder 

Denne artikkelen bygger på «Saupstad (Vestvågøy)» frå ,  den 3. september 2025.  

Kategori:Bygder i Nordland